ddrg/super_eurlex huggingface dataset:
Hivatalos Lap L 033 , 08/02/2000 o. 0023 - 0024



A Bizottság határozata (2000. január 14.) a klasszikus sertéspestis elleni védekezésre irányuló egyes készenléti tervek jóváhagyásáról szóló 1999/246/EGK határozat módosításáról (EGT vonatkozású szöveg) (2000/113/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 93/384/EGK tanácsi irányelvvel [1] módosított, a klasszikus sertéspestis elleni védekezésre irányuló közösségi intézkedések bevezetéséről szóló, 1980. január 22-i 80/217/EGK tanácsi irányelvre [2] és különösen annak 14b. cikkére, mivel: (1) A klasszikus sertéspestis elleni védekezésre irányuló készenléti tervek kidolgozásakor értelemszerűen alkalmazandó kritériumokat a 91/42/EGK bizottsági határozat [3] állapította meg. (2) Görögország és Luxemburg nemzeti készenléti terveket nyújtottak be jóváhagyás céljából. (3) A vizsgálatok alapján e tervek megfelelnek a 91/42/EGK határozatban megállapított kritériumoknak, és – hatékony végrehajtás esetén – lehetővé teszik a kitűzött célok megvalósítását. (4) A Bizottság az 1999/246/EGK határozattal [4] jóváhagyott egyes tagállamok által benyújtott nemzeti készenléti terveket. (5) A Görögország és Luxemburg által benyújtott tervek felvétele érdekében módosítani kell az 1999/246/EGK határozatot. (6) Az e határozatban előírt intézkedések összhangban vannak az Állat-egészségügyi Állandó Bizottság véleményével, ELFOGADTA EZT A HATÁROZATOT: 1. cikk Az 1999/246/EGK határozat melléklete helyébe e határozat melléklete lép. 2. cikk Ennek a határozatnak a tagállamok a címzettjei. Kelt Brüsszelben, 2000. január 14-én. a Bizottság részéről David Byrne a Bizottság tagja [1] HL L 166., 1993.7.8., 34. o. [2] HL L 47., 1980.1.21., 11. o. [3] HL L 23., 1991.1.29., 29. o. [4] HL L 93. 1999.4.8., 24. o. -------------------------------------------------- MELLÉKLET Belgium Dánia Németország Görögország Spanyolország Franciaország Írország Olaszország Luxemburg Hollandia Ausztria Portugália Finnország Svédország Egyesült Királyság --------------------------------------------------
A Bizottság határozata

(1999. december 16.)

a 97/78/EK tanácsi irányelvnek az Európai Közösségbe végleges behozatalra szánt szállítmányok állat-egészségügyi határállomáson történő átrakodásáról szóló 9. cikke alkalmazására vonatkozó részletes szabályok megállapításáról és a 93/14/EGK tanácsi határozat módosításáról

(az értesítés a C(1999) 4506. számú dokumentummal történt)

(EGT vonatkozású szöveg)

(2000/25/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre [1] és különösen annak 9. cikkének (2) bekezdésére,

(1) mivel fontos, hogy az állat-egészségügyi határállomásért felelős hatósági állatorvos megfelelő tájékoztatást kapjon olyan termékszállítmányok esetében, amelyeket átrakodnak egy másik határellenőrző állomáson az EU-ba történő behozatalukat megelőzően;

(2) mivel helyénvaló az előírt állatorvosi vizsgálatok elvégzésének leghosszabb időtartamát meghatározni;

(3) mivel fontos annak pontos meghatározása, hogy a termékszállítmányokat a fent említett leghosszabb időtartamot követően alá kell vetni a megállapított teljes körű állatorvosi vizsgálatoknak;

(4) mivel a szállítmányok állat-egészségügyi határállomásokon történő átrakodására vonatkozó létező szabályokat a 93/14/EGK bizottsági határozat [2] 4. cikke állapítja meg és ezeket hatályon kívül kell helyezni valamint helyükbe e határozat lép;

(5) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Amikor egy állat-egészségügyi határállomáson termékszállítmányokat későbbi átrakodás céljából mutatnak be, a rakományért felelős személynek az érkezés időpontjában és az illetékes hatóság által meghatározott módon tájékoztatnia kell az állat-egészségügyi határállomáson a felelős hatósági állatorvost a rakomány kirakodásának becsült idejéről, a rendeltetési állat-egészségügyi határállomásról és szükség szerint a rakomány pontos elhelyezkedéséről.

2. cikk

A 97/78/EK irányelv 9. cikke (1) bekezdése b) pontja i) alpontjának alkalmazása érdekében:

- repülőtér esetében a legrövidebb időtartam 12, a leghosszabb időtartam pedig 48 óra;

- tengeri kikötő esetében a legrövidebb időtartam egy hét, a leghosszabb időtartam 20 nap.

3. cikk

Azon esetekben, amikor a 2. cikkben meghatározott leghosszabb időtartam eltelt, a rakományt a 97/78/EK irányelv 4. cikkében meghatározott vizsgálatoknak kell alávetni a bemutatási állat-egészségügyi határállomáson.

4. cikk

A 93/14/EGK határozat 4. cikke ezennel hatályát veszti.

5. cikk

Ezt a határozatot 2000. január 1-jétől kell alkalmazni.

6. cikk

Ennek a határozatnak a tagállamok a címzettjei.

Kelt Brüsszelben, 1999. december 16-án.

a Bizottság részéről

David Byrne

a Bizottság tagja

[1] HL L 24., 1998.1.30., 3. o.

[2] HL L 9., 1993.1.15., 42. o.

--------------------------------------------------
A Bizottság határozata

(1999. december 17.)

a tagállamok által a szarvasmarhafélék, sertés, lófélék, juhok és kecskék húsából készült termékek behozatalára feljogosított harmadik országbeli létesítmények ideiglenes jegyzékének megállapításáról szóló 97/365/EK határozat módosításáról

(az értesítés a C(1999) 4688. számú dokumentummal történt)

(EGT vonatkozású szöveg)

(2000/78/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei megállapításának feltételeiről szóló, 1995. június 22-i 95/408/EGK tanácsi határozatra [2] és különösen annak 2. cikkének(1) bekezdésére,

mivel:

(1) a 97/222/EK bizottsági határozat [3] összeállítja azon harmadik országok jegyzékét, amelyeket a tagállamok feljogosítanak húskészítmények behozatalára;

(2) a jegyzékben szereplő országok számára a húskészítmények behozatalára vonatkozó állat-egészségügyi és állatorvosi bizonyítványokkal kapcsolatos követelményeket a 97/221/EK bizottsági határozat [4] állapította meg;

(3) a tagállamok által szarvasmarhafélék, sertések, lófélék, valamint juh- és kecskefélék húsából előállított termékek behozatalára feljogosított harmadik országbeli létesítmények ideiglenes jegyzékeit a 97/365/EK bizottsági határozat [5] állította össze;

(4) a Bizottság Bulgáriától megkapta a létesítmények egy jegyzékét garanciákkal együtt, hogy azok teljes mértékben megfelelnek a Közösség megfelelő egészségügyi követelményeinek;

(5) egy közösségi helyszíni ellenőrzés kimutatta, hogy e létesítmény higiéniai színvonala kielégítő, ezért azt fel lehet venni azon létesítmények első jegyzékére, amelyekből húsipari termékek behozatala engedélyezett;

(6) ezért Bulgária vonatkozásában össze lehet állítani a húskészítményeket előállító létesítmények ideiglenes jegyzékét;

(7) az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/365/EK határozat mellékletének szövege az e határozat mellékletében szereplő szöveggel egészül ki.

2. cikk

Ezt a határozatot 1999. december 15-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1999. december 17-én.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 89., 1997.4.4., 39. o.

[4] HL L 89., 1997.4.4., 32. o.

[5] HL L 154., 1997.6.12., 41. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: BULGARIALand: BULGARIENLand: BULGARIENΧώρα: ΒΟΥΛΓΑΡΙΑCountry: BULGARIAPays: BULGARIEPaese: BULGARIALand: BULGARIJEPaís: BULGÁRIAMaa: BULGARIALand: BULGARIEN

1 | 2 | 3 | 4 | 5 |

21 | Mecom Ltd. | Silistra | | 6" |

--------------------------------------------------
A Bizottság határozata

(1999. december 10.)

a Malajziából (a félszigetről) és Ausztráliából származó egyes repülőkutyákkal, kutyákkal és macskákkal kapcsolatos védőintézkedésekről szóló 1999/507/EK határozat másodszori módosításáról

(az értesítés a C(1999) 4249. számú dokumentummal történt)

(EGT vonatkozású szöveg)

(2000/6/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/43/EK irányelvvel [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [2] és különösen annak 18. cikkének (7) bekezdésére,

mivel:

(1) Az 1999/507/EK határozattal [3] a Bizottság védőintézkedéseket fogadott el a Malajziából (a félszigetről) és Ausztráliából származó repülőkutyákkal, kutyákkal és macskákkal kapcsolatban a Nipah-, illetve a Hendra-betegség, és ezen belül többek között a Közösségbe irányuló behozatalra szánt kutyákra és macskákra vonatkozó laboratóriumi vizsgálatok vonatkozásában.

(2) A Nipah-betegség kimutatására szolgáló, nemzetközileg elfogadott vizsgálati eljárás hiányában a kutyákra és macskákra vonatkozó vizsgálati követelményeket a Malajzia állatorvosi szolgálata által a Nemzetközi Állatjárványügyi Hivatal (OIE) számára küldött 1999. május 28-i hivatalos értesítésével összhangban határozták meg.

(3) 1999. október 11-i levelében Malajzia állatorvosi szolgálata hivatalosan tájékoztatta a Bizottságot arról, hogy a szükséges IgM capture ELISA-tesztet nem lehet elvégezni, és az IgG capture ELISA-t tekintik egyenértékű vizsgálatnak.

(4) A Malajziából a tagállamokba irányuló behozatalra szánt kutyákat és macskákat tehát Malajzia állatorvosi szolgálata nem tudja a közösségi jognak megfelelő bizonyítvánnyal ellátni.

(5) A Malajziából behozott kutyákra és macskákra vonatkozó vizsgálati követelményeket úgy kell módosítani, hogy megengedjék a Nipah-betegség vírusa elleni antitest kimutatására validált diagnosztikai eljárás alkalmazását.

(6) Az érthetőség érdekében rendelkezéseket kell hozni, amelyek lehetővé teszik kutyák és macskák átszállítását a malajziai nemzetközi repülőtereken keresztül.

(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/507/EK határozat 2. cikke a következőképpen módosul:

1. A (2) bekezdés harmadik francia bekezdésében az "IgM- és" szövegrészt el kell hagyni.

2. A következő harmadik bekezdéssel egészül ki:

"(3) Az 1. cikkben említett tilalmat átmenő forgalomban lévő kutyákra és macskákra nem kell alkalmazni, feltéve hogy azok a nemzetközi repülőtér területén belül maradnak."

2. cikk

Ennek a határozatnak a tagállamok a címzettjei.

Kelt Brüsszelben, 1999. december 10-én.

a Bizottság részéről

David Byrne

a Bizottság tagja

[1] HL L 162., 1996.7.1., 1. o.

[2] HL L 268., 1991.9.24., 56. o.

[3] HL L 194., 1999.7.27., 66. o.

--------------------------------------------------
A Bizottság határozata

(2000. október 25.)

a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK határozat módosításáról

(az értesítés a C(2000) 3093. számú dokumentummal történt)

(EGT vonatkozású szöveg)

(2000/691/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére és 7. cikkére,

mivel:

(1) A legutóbb a 2000/496/EK határozattal [3] módosított 97/467/EK bizottsági határozat [4] összeállította a nyúlhúst és tenyésztettvad-húst előállító létesítmények ideiglenes jegyzékeit. A létesítmények fenti határozattal összeállított jegyzéke nem tartalmaz laposmellű futómadarak húsát előállító létesítményeket.

(2) A laposmellű futómadarak húsának behozatalára a tagállamoktól engedélyben részesülő harmadik országok jegyzékét, az ilyen hús Közösségbe történő behozatalához szükséges állat-egészségügyi feltételeket és állatorvosi bizonyítványokat a közelmúltban állapították meg.

(3) A 97/467/EK határozat rendelkezéseivel összhangban a tagállamok 2000. október 1-jéig engedélyezhetnek létesítményeket a laposmellű futómadarak húsának behozatalára.

(4) A harmadik országbeli létesítmények jegyzékének összeállítása, a harmadik országok illetékes hatóságai által a Bizottság részére a szükséges egészségügyi garanciák biztosítása, továbbá a meglévő kereskedelem fenntartása érdekében a 2000. október 1-jei időpont helyébe 2001. április 30. lép.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/467/EK határozat 1. cikkének (2a) bekezdésében a "2000. október 1." időpont helyébe "2001. április 30." időpont lép.

2. cikk

Ennek a határozatnak a tagállamok a címzettjei.

Kelt Brüsszelben, 2000. október 25-én.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 200., 2000.8.8., 39. o.

[4] HL L 199., 1997.7.26., 57. o.

--------------------------------------------------
A Bizottság határozata

(1999. december 10.)

a harmadik országokból érkező, emberi fogyasztásra szánt zselatin és emberi fogyasztásra szánt zselatin előállításához használt nyersanyagok behozatalára vonatkozó egészségügyi bizonyítványok megállapításáról

(az értesítés a C(1999) 3989. számú dokumentummal történt)

(EGT vonatkozású szöveg)

(2000/20/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, a legutóbb az 1999/724/EK bizottsági határozattal [1] módosított 92/118/EGK irányelvre [2] és különösen annak 10. cikkének c) pontjára,

mivel:

(1) A 92/118/EGK irányelv II. mellékletének 4. fejezete az emberi fogyasztásra szánt zselatin készítésére különleges egészségügyi követelményeket állapít meg. Ezen kívül különleges követelményeket állapít meg az emberi fogyasztásra szánt zselatin és az emberi fogyasztásra szánt zselatin gyártásához használt nyersanyagok harmadik országokból történő behozatalára.

(2) Ki kell dolgozni azon egészségügyi bizonyítványok mintáját, amelyeknek az emberi fogyasztásra szánt zselatin és az emberi fogyasztásra szánt zselatin gyártására szánt nyersanyagok behozatalát kell kísérniük.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

E határozat megállapítja az egészségügyi bizonyítvány mintáját az emberi fogyasztásra szánt zselatin és az emberi fogyasztásra szánt zselatin gyártásához használt nyersanyagok behozatalához.

2. cikk

Minden emberi fogyasztásra szánt zselatinszállítmányt az e határozat I. mellékletében megállapított egészségügyi bizonyítvány kísér.

3. cikk

Minden emberi fogyasztásra szánt zselatin gyártásához használt nyersanyagszállítmányt az e határozat II. mellékletében megállapított egészségügyi bizonyítvány kísér.

4. cikk

A 2. és a 3. cikkben említett egészségügyi bizonyítványok egy lapból állnak, amelyet a Közösség területére történő belépés helye szerinti tagállam legalább egy hivatalos nyelvén, valamint a rendeltetési tagállam legalább egy hivatalos nyelvén kell kitölteni.

5. cikk

Ezt a határozatot 2000. május 1-jétől kell alkalmazni.

6. cikk

Ennek a határozatnak a tagállamok a címzettjei.

Kelt Brüsszelben, 1999. december 10-én.

a Bizottság részéről

David Byrne

a Bizottság tagja

[1] HL L 290., 1999.11.12., 32. o.

[2] HL L 62., 1993.3.15., 49. o.

--------------------------------------------------

I. MELLÉKLET

+++++ TIFF +++++

+++++ TIFF +++++

--------------------------------------------------

II. MELLÉKLET

+++++ TIFF +++++

+++++ TIFF +++++

--------------------------------------------------
A Bizottság határozata

(2000. november 6.)

a Malajziából (a félszigetről) és Ausztráliából származó egyes repülőkutyákkal, kutyákkal és macskákkal kapcsolatos védőintézkedésekről szóló 1999/507/EK határozat harmadik alkalommal történő módosításáról

(az értesítés a C(2000) 3178. számú dokumentummal történt)

(EGT vonatkozású szöveg)

(2000/708/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/43/EK irányelvvel [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [2] és különösen annak 18. cikkének (7) bekezdésére,

mivel:

(1) A legutóbb a 2000/6/EK határozattal [3] módosított 1999/507/EK határozattal [4] a Bizottság a Malajziából (a félszigetről) és Ausztráliából származó egyes repülőkutyákra, kutyákra és macskákra vonatkozóan a Nipah-, illetve a Hendra-betegség elleni védőintézkedéseket fogadott el, amelyek többek között a Közösségbe történő behozatalra szánt kutyákat és macskákat érintő laboratóriumi vizsgálatokat is magukban foglalják.

(2) Az ausztrál törvények szerint a Hendra-betegség bejelentési kötelezettség alá tartozik, és az 1999/507/EK határozat elfogadása óta ilyen betegség előfordulását nem jelentették. Az említett határozat Ausztráliára vonatkozó rendelkezéseit ezért hozzá kell igazítani az érintett ország egészségügyi helyzetéhez, és különösen az Ausztráliából behozott macskák laboratóriumi vizsgálatára vonatkozó követelményt kell visszavonni.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/507/EK határozat 3. cikke a következőképpen módosul:

1. A (2) bekezdés második francia bekezdését el kell hagyni.

2. A 3. cikk az alábbi (3) bekezdéssel egészül ki:

"(3) Az (1) bekezdésben említett tilalom nem vonatkozik a szállítás alatt lévő macskákra, amennyiben azok a nemzetközi repülőtér területét nem hagyják el."

2. cikk

Ennek a határozatnak a tagállamok a címzettjei.

Kelt Brüsszelben, 2000. november 6-án.

a Bizottság részéről

David Byrne

a Bizottság tagja

[1] HL L 162., 1996.7.1., 1. o.

[2] HL L 268., 1991.9.24., 56. o.

[3] HL L 3., 2000.1.6., 29. o.

[4] HL L 194., 1999.7.27., 66. o.

--------------------------------------------------
A Tanács határozata

(1999. december 17.)

a "Kultúra Európai Fővárosa" közösségi cselekvési program választótestülete tagjainak Tanács által történő kijelöléséről

(2000/C 9/01)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a Kultúra Európai Fővárosa eseménysorozat 2005-2019. évekre szóló közösségi cselekvési programjának megállapításáról szóló, 1999. május 25-i 1419/1999/EK európai parlamenti és tanácsi határozatra [1], és különösen annak 2. cikke (2) bekezdésére,

mivel az 1419/1999/EK határozat 2. cikkének (2) bekezdése értelmében a Bizottság minden évben választótestületet alakít, amely jelentést ad ki arról, hogy az elbírált jelölés vagy jelölések mennyiben felelnek meg a cselekvési program célkitűzéseinek és sajátosságainak; továbbá az említett testület hét független, vezető személyiségű tagból áll, akik a kultúra területének szakértői, és akik közül kettőt a Tanács nevez ki,

A KÖVETKEZŐKÉPPEN HATÁROZOTT:

1. cikk

(1) Abból a célból, hogy 2005-től a "Kultúra Európai Fővárosa" címre várost jelöljenek, 2000. évvel kezdődően minden év első felében az abban az évben a Tanács elnökségét betöltő két állam egy-egy olyan vezető személyiséget jelöl, akiknek személye garanciát nyújt az 1419/1999/EK határozat 2. cikkének (2) bekezdésében említett testületi tagsághoz megkívánt függetlenségre és szakértelemre.

(2) A 2000. évvel kezdődően minden év második felében a Tanács egyszerű többséggel kijelöli azt a két vezető személyiséget, akik a következő évben a testület tagjává válnak.

(3) Az elnökség tájékoztatja a Bizottságot a kijelölésről.

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. december 17-én.

a Tanács részéről

az elnök

K. HemilÄ

[1] HL L 166., 1999.7.1, 1. o.

--------------------------------------------------
A Bizottság határozata

(2000. november 24.)

a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK határozat módosításáról

(az értesítés a C(2000) 3552. számú dokumentummal történt)

(EGT vonatkozású szöveg)

(2000/754/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 19. cikkének ii. alpontjára,

mivel:

(1) A legutóbb a 2000/209/EK határozattal [2] módosított 93/195/EGK bizottsági határozattal [3] összhangban a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalát azokra a lovakra korlátozzák, amelyek 30 napnál rövidebb időt töltöttek harmadik országban.

(2) Annak megkönnyítése érdekében, hogy a Közösségből származó lovak részt vehessenek a Japan Cup és a Hongkong International Races versenyeken, a fenti időtartamot 90 napnál rövidebb időtartamra kell meghosszabbítani.

(3) Az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

1. Az 1. cikk a következő hatodik francia bekezdéssel egészül ki:

"– részt vettek a Japan Cup és a Hongkong International Races versenyen, és megfelelnek az e határozat VI. mellékletében meghatározott egészségügyi bizonyítványmintában rögzített követelményeknek."

2. A határozat VI. mellékletként e határozat mellékletével egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2000. november 24-én.

a Bizottság részéről

David Byrne

a Bizottság tagja

[1] HL L 224., 1990.8.18., 42. o.

[2] HL L 64., 2000.3.11., 22. o.

[3] HL L 86., 1993.4.6., 1. o.

--------------------------------------------------

MELLÉKLET

„VI. MELLÉKLET

+++++ TIFF +++++

--------------------------------------------------